На основу члана 39 а став 3. Пословника Владе („Службени гласник РС”, бр. 61/06 –пречишћен текст, 69/08, 88/09, 33/10, 69/10, 20/11, 37/11, 30/13 и 76/14), предлагач даје

ИЗЈАВУ

Нацрт закона о социјалној карти у складу је са чланом 97. став 1. Устава Републике Србије („Сл. гласник РС“ број 98/2006), којим је прописано да Република Србија уређује и обезбеђује између осталог: систем у области социјалне заштите, борачке и инвалидске заштите, бриге о деци, (тачка 10.); финансирање остваривања права и дужности Републике Србије, утврђених Уставом и законом (тачка 15.) и кључним националним документима: **Стратегијом регулаторне реформе и унапређења система управљања јавним политикама за период 2016 – 2020. године, Стратегијом заштите података о личности,**  **Стратегијом за смањење сиромаштва, Стратегијом развоја социјалне заштите**, **Стратегијом развоја званичне статистике у Републици Србији**, којима се дефинишу основни принципи и правци развоја у овој области.

Потреба за увођењем социјалних карата садржана је у експозеу о Програму Владе Републике Србије,који је представљен у Народној скупштини 28.јуна 2017.године. У делу ,,Боље таргетирање социјалне заштите” истиче се да ће се, у Републици Србији увести интегрисани систем израде социјалних карти кроз повезивање великог броја различитих институција - Пореске управе, Министарства унутрашњих послова, Карастар непокретности..., у складу са најбољим позитивним примерима светске праксе, а да ће се увођењем овог система спречити злоупотреба и омогућити праведнија расподела тако што ће социјалну помоћ добити они корисници којима је та помоћ заиста и потребна, као и да ће се тиме бавити у склопу веће активности на дигитализацији свих јавних сервиса доступних грађанима и потпуном увођењу електронске управе у Републици Србији.